MULTIPHONIC RODENT  Opium Flirdi asutajaliige Erkki Hõbe on juba  alates 2005ndast aastast olnud  ka autonoomne kodulindistaja. Tema soolomaterjal Multiphonic Rodent'i aliase  all on teinud läbi evolutsiooni avangardsest elektroonikast ja kosmilisest  post-rokist minimalistliku kammermuusikani ja on tänaseks jõudnud flirtida  ka popilikumate vormidega. Kombineerides punk-ätituudi koos kammerliku  instrumentatsiooniga ning kummitavaid meloodiaid leidliku  eksperimentalismiga on Erkki Hõbe näide loojast, keda defineerivad  vastuolud, mis  samas tema loomingut vürtsitavad. Kodus mängib Hõbe kõik  pillid ise, aegajalt kasutades külalismuusikuid. Laivis aga tasub oodata  improvisatsioonilist ühemehe-bigbändi etteastet luuperi abil.